# Calendarul admiterii în învățământul profesional de stat

**pentru anul școlar 2018-2019**

|  |  |
| --- | --- |
| **Data limită/ Perioada** | **ACTIVITATEA** |
| **Pregătirea admiterii** |
| 13 februarie 2018 | Unitățile de învățământ care au ofertă educațională pentru învățământul profesional de stat stabilesc, împreună cu operatorii economici/ instituțiile publice partenere, dacă vor organiza probă de preselecție a candidaților. |
| 13 februarie 2018 | Transmiterea, de către unitățile de învățământ care au ofertă educațională pentru învățământul profesional de stat, spre aprobare, la Inspectoratul Școlar Județean/ al Municipiului București (ISJ/ ISMB), a propunerii privind componența *Comisiei de admitere* din unitatea de învățământ care are ofertă educațională pentru învățământ profesional de stat, avizată de *Consiliul de administrație* al unității de învățământ. |
| 16 februarie 2018 | Transmiterea, de către ISJ/ ISMB către unitățile de învățământ care au ofertă educațională pentru învățământul profesional de stat, a aprobării *Comisiei de admitere* din unitatea de învățământ care are ofertă educațională pentru învățământul profesional de stat. |
| 20 februarie 2018 | Elaborarea, de către unitățile de învățământ care au ofertă pentru învățământul profesional de stat, împreună cu operatorii economici/ instituțiile publice partenere, a **Procedurii de preselecție** și a **Procedurii de admitere.**Procedura de preselecţie şi procedura de admitere, aprobate de Consiliul de administrație al unității de învățământ care are ofertă pentru învăţământul profesional, sunt transmise de aceasta, spre avizare, la ISJ/ ISMB. |
| 27 februarie 2018 | ISJ/ ISMB transmite unităților de învățământ care au ofertă educaţională pentru învățământul profesional de stat avizul pentru Procedura de preselecție și Procedura de admitere.Afișarea, la sediul unităților de învățământ care au ofertă educaţională pentru învățământulul profesional de stat, a Procedurii de preselecție (după caz) și a Procedurii de admitere, a numărului de locuri propuse pe domenii de pregătire și calificări profesionale pentru învățământul profesional de stat, a perioadelor de înscriere pentru anul școlar 2018-2019. ***Se va menționa în mod expres*** faptul că se va organiza o probă suplimentară de admitere în situația în care numărul candidaților înscriși la unitatea de învățământ este mai mare decât numărul de locuri disponibile, cu precizarea datelor planificate pentru eventuala probă suplimentară de admitere organizată în prima și a II-a etapă de admitere, conform prezentului calendar. |
| 1 martie 2018 | Transmiterea, de către *Comisia Națională de Admitere,* a modelului fișei de înscriere în învățământul profesional de stat. |
| 2 mai 2018 | Afișarea ofertei educaţionale pentru învățământul profesional de stat **aprobate**, concretizată în domenii de pregătire și calificări profesionale, la sediul unităților de învățământ gimnazial și la sediul unităților de învățământ cu ofertă educațională pentru învățământul profesional de stat.Crearea bazei de date la nivelul fiecărei unități de învățământ gimnazial și la nivel județean, cuprinzând datele personale ale elevilor de clasa a VIII - a, în Sistemul Informatic Integrat al Învățământului din România (SIIIR), prin verificarea și corectarea, după caz, a informațiilor privind elevii și formațiunile de studiu la care aceștia sunt asociați.Tipărirea informațiilor despre admitere, în Broșura care cuprinde informaţii despre admiterea în învățământul liceal, în învăţământul profesional de stat şi în învăţământul dual pentru anul școlar 2018-2019, într-o secțiune distinctă. |
| 7 mai 2018 | Transmiterea în unitățile de învățământ gimnazial a broșurilor cuprinzând informațiile legate de admiterea în învățământul liceal, în învățământul profesional de stat şi în învăţământul dual, pentru anul școlar 2018-2019.Afișarea în unitățile de învățământ gimnazial a graficului ședințelor de completare a opțiunilor din Fișa de înscriere în învățământul profesional de stat de către absolvenții clasei a VIII-a și părinții acestora. |
| 14 mai 2018 | Transmiterea la Ministerul Educației Naționale a broșurilor care cuprind informaţii despre admitere, ale fiecărui județ/municipiul București, în versiune electronică și tipărită. |
| **Informarea și consilierea elevilor cu privire la oportunitatea de continuare a studiilor** **în învățământul profesional de stat** |
| 19 februarie –2 martie 2018 | Informarea de către ISJ/ ISMB a unităților de învățământ gimnazial de posibilitatea continuării studiilor de către absolvenții claselor a VIII-a în învățământul profesional de stat. Se vor prezenta următoarele:- modul de organizare și funcționare a învățământului profesional de stat;- calendarul și modul de organizare și desfășurare a admiterii în învățământul profesional de stat;- posibilitatea continuării studiilor **după** finalizareaînvățământului profesional de stat. |
| 26 februarie –30 martie 2018 | La nivelul fiecărei unități de învățământ care are ofertă educaţională pentru învățământul profesional în anul școlar 2018-2019 se desfășoară acțiunea **“Săptămâna meseriilor”**, în cadrul căreia se vor organiza următoarele acțiuni:- promovarea învățământului profesional și tehnic, în general, și a modului de organizare și funcționare a învățământului profesional, în special, informare privind condițiile în care elevii pot avea acces la învățământul profesional și beneficiile acestei forme de pregătire;- consilierea elevilor din clasa a VIII-a, învățământ gimnazial, cu privire la oportunitatea continuării studiilor în învățământul profesional de stat;- oferta de şcolarizare pentru învăţământul profesional, condiţii de admitere. |
| 5 martie – 18 mai 2018 | **Fiecare unitate de învățământ** care, în anul școlar 2017-2018, școlarizează elevi în clasa a VIII-a învățământ gimnazial, organizează și desfășoară activități de orientare și consiliere cu elevii de clasa a VIII-a, cu accent pe **conștientizarea cerințelor pieței muncii și a oportunităților pentru carieră și pe continuare a pregătirii prin învățământul profesional de stat**. Activitățile de orientare și consiliere se derulează cu sprijinul consilierilor școlari ai Centrului Județean de Resurse și de Asistență Educațională (CJRAE)/ Centrului Municipiului București de Resurse și Asistență Educațională (CMBRAE) și **urmăresc pregătirea înscrierii elevilor în învățământul profesional de stat**. |
| 10 - 31 mai 2018 | Ședințe de instruire organizate de toate unitățile de învățământ gimnazial, cu părinții și elevii de clasa a VIII-a, pentru prezentarea procedurilor de preselecție și/ sau de admitere și a planului de școlarizare la învățământul profesional de stat. |
| 7 - 18 mai 2018 | **ISJ/ ISMB** organizează **târgul ofertelor educaționale**. Pentru prezentarea ofertei educaţionale în cadrul acestui eveniment, unitățile de învățământ care au ofertă educaţională pentru învățământul profesional de stat vor implica și operatori economici parteneri. Târgul ofertelor educaționale va avea și o secțiune dedicată ofertei educaţionale la nivel regional. |
| 8 iunie 2018 | Transmiterea de către fiecare unitate de învăţământ gimnazial către comisia de admitere judeţeană/ a municipiului Bucureşti a bazei de date cuprinzând mediile generale de absolvire ale absolvenţilor clasei a VIII-a, precum şi a listei elevilor corigenţi, repetenţi, cu situaţia neîncheiată sau exmatriculaţi, prin completarea acestor informații în aplicația informatică centralizată. |
| 11 iunie 2018 | Transmiterea de către comisiile de admitere judeţene/ a municipiului Bucureşti către Comisia naţională de admitere a bazei de date cuprinzând mediile generale de absolvire ale absolvenţilor clasei a VIII-a, prin confirmarea finalizării operațiunilor specifice completării acestor date în aplicația informatică centralizată. |
| **Proba de verificare a cunoștințelor de limbă modernă sau maternă*** numai pentru situațiile în care oferta educaţională aprobată cuprinde clase cu predare în limbile minorităților naționale sau clase cu predare în regim bilingv a unei limbi moderne
* pentru candidații interesați de înscrierea la unitățile de învățământ/ clasele cu predare în limbile minorităților naționale, care nu au studiat în gimnaziu în limba maternă respectivă

*(calendar și organizare comune pentru înscrierea în învățământul liceal, profesional de stat şi dual)* |
| 10 - 11 mai 2018 | Eliberarea/ transmiterea anexelor fișelor de înscriere pentru candidații care doresc să participe la probe de verificare a cunoștințelor de limbă modernă sau maternă.***Notă****: Se va utiliza același model de anexa la fișa de înscriere cu modelul aprobat ca anexă la fișa de înscriere pentru admiterea în învățământul liceal (“Anexa la fișa de înscriere pentru participarea la probele de aptitudini sau la probele de verificare a cunoștințelor de limbă modernă sau maternă”).* |
| 14 - 15 mai 2018 | Înscrierea candidaților pentru probele de verificare a cunoștințelor de limbă modernă sau maternă.***Notă****: Înscrierea se va realiza la unitățile de învăţământ stabilite de către comisia de admitere județeană/ a municipiului București ca centre pentru probele de verificare a cunoștințelor de limbă modernă sau maternă.* |
| 16 - 18 mai 2018 | Desfășurarea probelor de verificare a cunoștințelor de limbă modernă sau maternă.***Notă****: Probele de verificare a cunoștințelor de limbă modernă sau maternă se organizează la centrele stabilite de Comisia de admitere județeană/ a municipiului București.* |
| 22 mai 2018 | Comunicarea rezultatelor la probele de verificare a cunoștințelor de limbă modernă sau maternă.Depunerea contestațiilor la probele de verificare a cunoștințelor de limbă modernă sau maternă, acolo unde metodologia permite acest lucru. |
| 25 mai 2018 | Comunicarea rezultatelor finale, după contestații, la probele de verificare a cunoștințelor de limbă modernă sau maternă.Transmiterea, către comisia de admitere județeană/ a municipiului București, a listelor cu rezultatele finale la probele de verificare a cunoștințelor de limbă modernă sau maternă, prin completarea acestora în aplicația informatică centralizată. |
| 29 - 31 mai 2018 | Ridicarea/ transmiterea anexelor fișelor de înscriere de la unitățile la care candidații au susținut probele de verificare a cunoștințelor de limbă modernă sau maternă. |
| 6 iunie 2018 | Depunerea/ transmiterea anexelor fişelor de înscriere ale candidaţilor care au participat la probele de verificare a cunoştinţelor de limbă modernă sau maternă, la unităţile de învăţământ gimnazial absolvite. |
| 7 iunie 2018 | Transmiterea de către comisiile de admitere judeţene/ a municipiului Bucureşti, în format electronic, către *Centrul Naţional de Admitere* a listei candidaţilor care au promovat probele de verificare a cunoştinţelor de limbă modernă sau maternă şi a rezultatelor acestora la probe, prin introducerea și confirmarea finalizării introducerii acestora în aplicația informatică centralizată. |
| **Admiterea candidaților pe locurile speciale pentru romi și a candidaților pentru învățământul special** *(calendar și organizare comune pentru înscrierea în învățământul liceal, profesional de stat şi dual)* |
| 11 mai 2018 | Afișarea locurilor speciale pentru candidații romi.***Notă****: Locurile speciale pentru candidații romi se stabilesc de comisiile de admitere județene/a municipiului București, ca locuri alocate peste numărul de locuri acordat prin planul de școlarizare, în limita a 1-2 locuri suplimentare la clasă.* ***Nu se alocă locuri speciale pentru candidații romi la clasele/ unitățile de învățământ profesional la care se organizează preselecție.*** |
| 15 iunie 2018 | Data limită pentru primirea cererilor de înscriere a candidaților pe locurile speciale pentru romi.***Notă****: Cererile de ocupare a locurilor alocate pentru candidații romi se depun la ISJ/ ISMB - comisia de admitere județeană/ a municipiului București.* |
| 5 - 6 iulie 2018 | Repartizarea candidaților pe locurile speciale pentru romi, utilizând aplicația informatică centralizată.***Notă****: Repartizarea pe locurile speciale pentru romi se realizează de Comisia de admitere județeană/ a municipiului București, în ordinea descrescătoare a mediilor de admitere şi în baza opțiunilor exprimate de candidați. Repartizarea se face în ședință publică.* ***Mediile de admitere pentru candidaţii romi****, care candidează pe locurile speciale pentru romi, se calculează conform Art. 12, alin. (1), punctul a), din Metodologia de organizare şi desfăşurare a admiterii în învăţământul profesional de stat, aprobată prin OMENCŞ nr. 5068/2016, indiferent dacă la acea calificare profesională se organizează probă suplimentară de admitere.* |
| 5 - 6 iulie 2018 | Înscrierea și repartizarea candidaților pentru învățământul special, utilizând aplicația informatică centralizată.***Notă****: Înscrierea și repartizarea candidaților pentru învățământul profesional special sunt similare cu cele prevăzute de reglementările pentru învățământul liceal special, incluse în Metodologia de organizare şi desfășurare a admiterii în învățământul liceal de stat.*  |
| **Înscrierea și admiterea elevilor la învățământul profesional de stat** |
| **Etapa I de admitere în învățământul profesional de stat** |
| 15, 18, 19 iunie 2018  | Secretariatele unităților de învățământ gimnazial completează, la cererea elevilor și a părinților/ reprezentanților legali pentru minori, *fișa de înscriere în învățământul profesional de stat* cu informaţiile privind numele și codul unității de învățământ gimnazial, media claselor V-VIII și datele personale ale absolvenților claselor a VIII-a.Eliberarea, de către unitățile de învățământ gimnazial, a *fișei de înscriere în învățământul profesional de stat,* pentru candidații care solicită aceasta. Completarea opțiunilor în fișele de înscriere de către absolvenții clasei a VIII-a și de către părinții acestora, asistați de diriginții claselor a VIII-a. La solicitarea candidaților care au susținut și promovat probele de verificare a cunoștințelor de limbă modernă sau maternă, unitățile de învățământ gimnazial eliberează, împreună cu fișa de înscriere, și anexa fișei de înscriere completată cu rezultatul la proba/ probele de verificare a cunoștințelor de limbă modernă sau maternă.***Notă****: Se va elibera o singură fișă de înscriere. Nu se eliberează fișe de înscriere elevilor din clasa a VIII-a cu situația școlară neîncheiată, aflați în stare de corigență sau repetenție.* |
| 15, 18, 19 iunie 2018  | Înscrierea candidaților la unitățile de învățământ care au ofertă educaţională pentru învățământul profesional, pe baza *fișei de înscriere în învățământul profesional de stat.*Unitățile de învățământ care organizează preselecție afișează lista candidaților înscriși la învățământul profesional de stat și Procedura de selecție (art. 8 din Metodologia de organizare și funcționare a învățământului profesional de stat, aprobată prin Ordinul ministrului educației naționale și cercetării științifice nr. 5033/2016).***Notă****: Nu pot fi înscriși candidații cu situația școlară neîncheiată, aflați în stare de corigență sau repetenție.* |
| 19 iunie 2018 | Afișarea, la sediul unităților de învățământ care au ofertă pentru învățământul profesional, a listei candidaților înscriși în învățământul profesional.Transmiterea către *Comisia de admitere județeană/ a municipiului București* a situației cu numărul de candidați înscriși pentru admiterea în învățământul profesional, pentru fiecare calificare profesională.Unitățile de învățământ care organizează preselecție afișează lista candidaților înscriși la învățământul profesional de stat la calificările pentru care se organizează preselecţie și Procedura de preselecție. |
| 20 - 21 iunie 2018 Pentru candidații care optează pentru unitățile de învățământ și calificările **la care se organizează sesiune de preselecție** | Derularea probei de preselecție, în unitățile de învățământ în care s-a decis organizarea acesteia, conform graficului stabilit și afișat de fiecare unitate de învățământ care organizează preselecție. |
| 21 iunie 2018Pentru candidații careoptează pentru unitățile de învățământ și calificările **la care se organizează sesiune de preselecție** | Comunicarea rezultatelor sesiunii de preselecție de către unitatea de învățământ care a organizat sesiunea de preselecție.În situaţia în care numărul celor admiși în urma preselecției este mai mare decât numărul locurilor disponibile, comunicarea rezultatelor sesiunii de preselecție va fi însoțită de precizarea că urmează o probă suplimentară de admitere. |
| 21 - 22 iunie 2018Pentru candidații care optează pentru unitățile de învățământ și calificările **la care se organizează sesiune de preselecție** | Ridicarea, de către candidații respinși la preselecție, a *fișelor de înscriere la învățământul profesional de stat* de la unitatea de învățământ care a organizat sesiunea de preselecție.***Notă****: În situația în care candidații au completat mai multe opțiuni, inclusiv pentru calificări profesionale la care unitatea de învățământ nu a organizat preselecție, aceștia nu vor ridica fișele de înscriere, fiind considerați înscriși pentru celelalte calificări profesionale pe care le-au marcat în fișa de înscriere. Candidații vor fi informați că în cazul în care numărul candidaților care se vor înscrie la calificarea/ calificările profesionale pentru care au optat va fi mai mare decât numărul de locuri se va organiza o probă suplimentară de admitere.* În cazul retragerii fișelor de înscriere de către candidații admiși la preselecție, pe locurile eliberate de aceștia pot fi admiși alți candidați care au susținut proba respectivă de preselecție, în ordinea rezultatelor obținute la această probă. |
| 21 – 22 iunie 2018 | Înscrierea candidaților respinşi la preselecție la unitățile de învățământ care școlarizează în învățământul profesional de stat care nu au organizat sesiune de preselecţie, pe baza *fișei de înscriere în învățământul profesional de stat.****Notă****: Nu pot fi înscriși candidații cu situația școlară neîncheiată, aflați în stare de corigență sau repetenție.**Înscrierea candidaților respinși la unitățile de învățământ care au organizat preselecție și care au ridicat fișa de înscriere, se face pe baza aceleiași fișe, prin completarea casetelor pentru următoarea unitate de învățământ și a calificărilor profesionale pentru care optează.* |
| 22 iunie 2018  | Actualizarea și afișarea, la sediul unităților de învățământ care au ofertă educaţională pentru învățământulul profesional de stat, a listei candidaților înscriși la învățământul profesional de stat. Afișarea informațiilor (data, locul de desfășurare, ora, acte necesare de identitate a candidaților, alte detalii organizatorice) privind organizarea probei suplimentare de admitere, la unitățile de învățământ unde numărul de candidați înscriși este mai mare decât numărul locurilor oferite.Transmiterea către Comisia de admitere județeană/ a municipiului București a situației cu numărul de candidați înscriși la învățământul profesional, pe fiecare calificare profesională. |
| 25 – 26 iunie 2018 | Desfășurarea probei suplimentare de admitere.***Notă****: Proba suplimentară de admitere se organizează numai la unitățile de învățământ și la calificările profesionale pentru care numărul celor înscriși este mai mare decât numărul locurilor disponibile.* |
| 26 iunie 2018 | Comunicarea rezultatelor la proba suplimentară de admitere de către unităţile de învățământ care au organizat proba.Depunerea contestațiilor la proba suplimentară de admitere. |
| 27 iunie 2018 | Comunicarea rezultatelor la proba suplimentară de admitere în urma rezolvării contestațiilor, de către unităţile de învăţământ care au organizat proba. |
| 28 iunie 2018 | Calcularea de către comisiile de admitere din unitățile de învățământ a mediilor finale de admitere, conform precizărilor de calcul din metodologia de admitere în învățământul profesional. Transmiterea, utilizând aplicația informatică centralizată, la *comisia de admitere județeană/ a municipiului București,* a candidaților declarați admiși și a celor respinși la admiterea în învățământul profesional de stat, de către toate unitățile de învățământ, indiferent dacă au desfășurat sau nu proba de preselecție/admitere. |
| 29 iunie 2018 | Validarea, de către *comisia de admitere județeană/ a municipiului București pentru învățământul profesional de stat*, a **candidaților declarați admiși în învățământul profesional de stat**. **Comunicarea de către unitățile de învățământ profesional a candidaților admiși și a celor respinși la învățământul profesional de stat.**Afișarea precizărilor privind depunerea dosarelor de înscriere de către candidații admiși, respectiv ridicarea fișelor de înscriere de către candidații respinși. |
| 2 - 4 iulie 2018 | Ridicarea fișelor de înscriere în învățământul profesional de către candidații declarați respinși. Candidații respinși la etapa I de admitere în învățământul profesional și în învățământul dual se pot înscrie în etapa a II-a de admitere în învățământul profesional, în învățământul dual, sau în etapa a II-a de admitere în liceu. |
| 2 - 4 iulie 2018 | Depunerea dosarelor de înscriere, la unitățile de învăţământ la care candidații au fost declarați admiși. |
| 4 iulie 2018 | Transmiterea de către unităţile de învăţământ are au ofertă educațională pentru învățământul profesional de stat, a situaţiei locurilor rămase libere în urma neînscrierii candidaţilor admişi în această etapă de admitere. |
| 5 iulie 2018 | Rezolvarea cazurilor speciale de către comisia de admitere județeană/ a municipiului București. Pentru rezolvarea cazurilor speciale, comisia de admitere județeană/ a municipiului București nu va repartiza candidați la calificări profesionale pentru care s-a organizat probă de preselecție, decât cu acordul unităților de învăţământ respective. |
| 6 iulie 2018 | Comunicarea de către unitățile de învățământ profesional a **candidaților înmatriculați** și a **situației cu locurile rămase libere** în învățământul profesional, după depunerea dosarelor de înscriere în etapa I de admitere şi rezolvarea cazurilor speciale. Transmiterea de către *Comisia de admitere în învățământul profesional de stat din unitatea de învățământ*, în format electronic și în scris, către *Comisia de admitere județeană / a municipiului București* a listelor finale cu **candidații înmatriculați** și a situației locurilor neocupate la învățământul profesional de stat. |
| 6 iulie 2018 | Transmiterea de către *comisia de admitere județeană/ a municipiului București, la toate unitățile de învățământ gimnazial* a situației locurilor libere pentru etapa a II-a de admitere la învățământul profesional de stat. |
| 6 iulie 2018 | Comunicarea către toate unitățile de învățământ gimnazial a listei cu locurile libere pentru etapa a II-a de admitere în învățământul profesional de stat din județ/ municipiul București.ISJ/ ISMB afișează și publică pe pagina sa de internet lista locurilor libere pentru etapa a II-a de admitere în învățământul profesional de stat din județ/ municipiul București. |
| **Etapa a II-a de admitere în învățământul profesional de stat** |
| 31 august –3 septembrie 2018 | Eliberarea de către unitățile de învățământ gimnazial a *fișelor de înscriere pentru învățământ profesional de stat* pentru candidații care nu au participat la etapa I de admitere sau care au participat, dar nu au fost repartizați/ admiși la liceu sau învățământul profesional, și care solicită să participe la admiterea în învățământul profesional de stat în etapa a II-a. La solicitarea candidaților care au susținut și au promovat probele de verificare a cunoștințelor de limbă modernă sau maternă, unitățile de învățământ gimnazial eliberează, împreună cu fișa de înscriere, și anexa fișei de înscriere completată cu rezultatul la proba/ probele de verificare a cunoștințelor de limbă modernă sau maternă.Înscrierea elevilor la unitățile de învățământ profesional la care au rămas locuri libere în urma etapei I de admitere ***și care organizează sesiune de preselecție*** pe baza *fișelor de înscriere în învățământul profesional de stat.****Notă****: Se va elibera o singură fișă de înscriere.* |
| 3 septembrie 2018 | Afișarea la sediul unităților de învățământ care au ofertă pentru învăţământul profesional, a listei candidaților înscriși la învățământul profesional de stat și a graficului de desfășurare a probei de preselecție și/ sau a probei suplimentare de admitere, după caz.Unitățile de învățământ care organizează preselecție vor afișa precizări detaliate privind organizarea probei de preselecție (data, locul de desfășurare, ora, acte necesare de identitate a candidaților, alte detalii organizatorice).Transmiterea către *Comisia județeană/ a municipiului București de admitere* a situației cu numărul de candidați înscriși la învățământul profesional, pe fiecare calificare profesională. |
| 4 septembrie 2018 | Derularea probei de preselecție în unitățile de învățământ în care s-a decis derularea acesteia.Comunicarea rezultatelor preselecției de către unitatea de învățământ care a organizat preselecție. |
| 5 septembrie 2018 | Ridicarea, de către candidații respinși la preselecție, a *fișelor de înscriere la învățământul profesional de stat* de la unitatea de învățământ care a organizat preselecție.***Notă****: În situația în care candidații au completat mai multe opțiuni, inclusiv pentru calificări la care unitatea de învățământ nu a organizat preselecție, aceștia nu vor ridica fișele de înscriere, fiind considerați înscriși pentru celelalte calificări pe care le-au marcat în fișa de înscriere. Candidații vor fi informați că în cazul în care numărul candidaților care se vor înscrie la calificarea/ calificările pentru care au optat va fi mai mare decât numărul de locuri se va organiza o probă suplimentară de admitere.* |
| 5 septembrie 2018 | Înscrierea elevilor la unitățile de învățământ profesional la care au rămas locuri libere în urma etapei I de admitere ***și care nu organizează preselecție*** pe baza *fișelor de înscriere în învățământul profesional de stat.*Actualizarea și afișarea, la sediul unităților de învățământ care au ofertă pentru învățământul profesional de stat, a listei candidaților înscriși la învățământul profesional de stat.Afișarea informațiilor (data, locul de desfășurare, ora, acte necesare de identitate a candidaților, alte detalii organizatorice) privind organizarea probei suplimentare de admitere, la unitățile de învățământ profesional și a calificărilor la care numărul de candidați înscriși este mai mare decât numărul locurilor oferite. |
| 6 septembrie 2018 | Desfășurarea probei suplimentare de admitere.Comunicarea rezultatelor la proba suplimentară de admitere de către unitatea de învățământ care a organizat proba.Calcularea de către comisiile de admitere din unitățile de învățământ a mediilor finale de admitere, conform precizărilor de calcul din metodologia de admitere în învățământul profesional.Comunicarea de către unitățile de învățământ profesional a candidaților admiși și a celor respinși la învățământul profesional de stat, în ordinea descrescătoare a mediei de admitere la învățământul profesional.Afișarea precizărilor privind depunerea dosarelor de înscriere de către candidații admiși, respectiv ridicarea fișelor de înscriere de către candidații respinși și repartizarea acestora de către *Comisia* *de admitere județeană/ a municipiului București.*Transmiterea, la *Comisia de admitere județeană/ a municipiului București,* a listei candidaților declarați admiși și a celor respinși la admiterea în învățământul profesional de stat de către toate unitățile de învățământ, indiferent dacă au desfășurat sau nu proba de preselecție/ admitere.***Notă****: Proba suplimentară de admitere se organizează numai la unitățile de învățământ și la calificările profesionale pentru care numărul celor înscriși este mai mare decât numărul locurilor disponibile.* |
| 7 septembrie 2018 | Repartizarea de către Comisia de admitere județeană/ a municipiului București a absolvenților clasei a VIII-a care nu au participat sau nu au fost repartizați în etapele anterioare, care nu s-au înscris în perioada prevăzută de calendar sau care și-au încheiat situația școlară ulterior etapelor anterioare.***Notă:*** *La unitățile de învățământ la care s-a derulat proba de preselecție pot fi repartizați numai absolvenții care au susținut proba de preselecție. Pot fi repartizați la unitățile de învățământ la care s-a derulat proba de preselecție absolvenți care nu au susținut această probă numai la solicitarea scrisă a operatorilor economici și a unităților de învățământ, adresată Comisiei de admitere județene/ a municipiului București.*Depunerea de către absolvenți a dosarelor de înscriere la unitățile de învăţământ la care au fost repartizați. |
| 7 septembrie 2018 | Actualizarea și afișarea, la sediul unităților de învățământ care au ofertă pentru învățământul profesional de stat şi învăţământ dual, a listelor candidaților înscriși la învățământul profesional de stat și în învățământul dual.Transmiterea către Centrul Național de Admitere a rezultatelor repartizării. |